CELEX: 62006CJ0167
Apelācija
Kopienas ārpuslīgumiskā atbildība
Sūdzība saskaņā ar EKL 226. pantu
Komisijas attieksme pret sūdzības iesniedzējiem
Labas pārvaldības, tiesiskās paļāvības un tiesiskās drošības principi
Apjoms
EKL 21. pants
Tiesības iesniegt sūdzību
Ombuda secinājumu piemērojamība

Apelācijas sūdzība, kas iesniegta par Pirmās instances tiesas (piektā palāta) 2006. gada 13. janvāra rīkojumu lietā T‑42/04
Komninou
u.c./Komisija, ar kuru Pirmās instances tiesa kā nepamatotu noraidīja prasību par zaudējumu atlīdzību, kuras mērķis bija
atlīdzināt morālo kaitējumu, kas it kā tika nodarīts prasītājiem, Komisijai izskatot viņu sūdzību par Kopienas finansējumu
bioloģiskās attīrīšanas iekārtai, kas atrodas Prevezā [
Preveza
] (Grieķija)
Rezolutīvā daļa:

atcelt Eiropas Kopienu Pirmās instances tiesas 2006. gada 13. janvāra rīkojumu lietā T‑42/04 Komninou u.c./Komisija tiktāl,
ciktāl Pirmās instances tiesa nelēma par pamatu, kas ir pamatots ar EKL 21. panta 2. un 3. punkta pārkāpumu;

pārējā daļā apelācijas sūdzību noraidīt;

noraidīt prasību, kas celta Eiropas Kopienu Pirmās instances tiesā, tiktāl, ciktāl tā ir pamatota ar EKL 21. panta 2. un 3. punkta
pārkāpumu;

Ermioni Komninu [Ermioni Komninou], Grigorijs Doks [Grigorios Ntokos], Donāts Papass [Donatos Pappas], Vasīlijs Papass [Vassileios
Pappas], Aristidis Papass [Aristeidis Pappas], Elefterija Papa [Eleftheria Pappa], Lambrini Papa [Lamprini Pappa], Eirini
Papa [Eirini Pappa], Aleksandra Doku [Alexandra Ntokou], Fotijs Dimitriu [Fotios Dimitriou], Zoi Dimitriu [Zoï Dimitriou],
Petrs Bolosis [Petros Bolossis], Despina Bolosi [Despoina Bolossi], kā arī Konstantīns Bolosis [Konstantinos Bolossis] un
Tomass Bolosis [Thomas Bolossis] šajā instancē atlīdzina tiesāšanās izdevumus. Tiesāšanās izdevumus, kas ir saistīti ar tiesvedību
pirmajā instancē, kurā Eiropas Kopienu Pirmās instances tiesa 2006. gada 13. janvārī izdeva rīkojumu lietā T‑42/04 Komninou
u.c./Komisija, sedz saskaņā ar šī rīkojuma rezolutīvās daļas 2. punktā paredzēto kārtību.